15. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.114/οικ.2275 της 21/24 Ιουν. 1982 (ΦΕΚ Β΄ 434)  Σύνθεση του Δ.Σ. του Ταμείου Επικουρικής Ασφαλίσεως Χημικών. Έχοντας υπόψη: 1.Τις διατάξεις του Νομ. 1256/82 για τη πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις. 2.Τη 2411/1981 απόφαση του Συμβουλίου της Επικρατείας. 3.Την 59606/7.6.67 κοινή απόφαση των Υπουργών Συντονισμού και Εργασίας, αποφασίζουμε: Καθορίζουμε τη σύνθεση του Δ.Σ. του Ταμείου Επικουρικής Ασφαλίσεως Χημικών από 5 μέλη ως εξής: α)Από τον Πρόεδρο. β)Από έναν υπάλληλο του Υπουργείου Κοιν. Υπηρεσιών τουλάχιστον 6ου βαθμού. γ)Από έναν εκπρόσωπο από την τάξη των εργοδοτών. δ)Από έναν εκπρόσωπο από την τάξη των ασφαλισμένων. ε)Από έναν εκπρόσωπο από την τάξη των συνταξιούχων. Ι.Πρόεδρος του Δ. Συμβουλίου και αναπληρωτής του, ως μέλος διορίζονται πρόσωπα που έχουν ειδίκευση στα θέματα Κοινωνικής Ασφάλειας. Αποκλείεται ο διορισμός ως Προέδρου του Δ.Σ. προσώπου που έχει την ιδιότητα του Προέδρου του Δ.Σ. άλλου οργανισμού Κοινωνικής Ασφαλείας. 2.Στις συνεδριάσεις του Δ.Σ. του ταμείου μετέχει χωρίς ψήφο, ως κυβερνητικός Επίτροπος, ανώτερος υπάλληλος του Υπουργείου Κοινωνικών Υπηρεσιών. 3.Χρέη Γραμματέα του Δ.Σ. εκτελεί Υπάλληλος του Ταμείου. 4.Ο Πρόεδρος, ο Κυβερνητικός Επίτροπος, τα μέλη και ο Γραμματέας με τους αναπληρωτές τους διορίζονται με απόφαση του Υπουργού Κοιν. Υπηρεσιών που δημοσιεύεται στην Εφημερίδα της Κυβερνήσεως με τριετή θητεία  5.Το Δ.Σ. εκλέγει την πρώτη του συνεδρίαση μεταξύ των μελών του έναν Αντιπρόεδρο με μυστική ψηφοφορία των τακτικών μελών του. 6.Η μετά τον διορισμό ως μέλους του Δ.Σ. απώλεια της ιδιότητος με την οποία έγινε ο διορισμός συνεπάγεται έκπτωση από το αξίωμα αυτό. (Αντί για τη σελ. 434,07(α) Σελ. 434,07(β) Τεύχος Ι-21 Σελ. 21 Ταμείο Επικουρικής Ασφαλίσεως Χημικών(ΤΕΑΧ) 39.Η.ζ.12-15 7.Σε περίπτωση θανάτου ή εκπτώσεως κάποιου μέλους λόγω απώλειας της ιδιότητας με την οποία διορίστηκε, το Δ.Σ. θεωρείται ότι βρίσκεται σε νόμιμη σύνθεση μέχρι του διορισμού του αντικαταστάτη του και για χρονικό διάστημα όχι μεγαλύτερο από το  δίμηνο, εφ’ όσον  με τα  λοιπά  μέλη του τακτικά  και αναπληρωματικά δύναται να επιτευχθεί απαρτία. 8.Οι εκπρόσωποι των ασφαλισμένων και των συνταξιούχων και οι αναπληρωτές τους λαμβάνονται από πίνακα που περιλαμβάνει διπλάσιο αριθμό υποψηφίων (τακτικών και αναπληρωματικών) ο οποίος υποβάλλεται από τις οικείες συνδικαλιστικές τους Οργανώσεις στο Υπουργείο εντός 10 ημερών αφότου ζητηθούν. 9.Ο εκπρόσωπος των εργοδοτών και ο αναπληρωτής του λαμβάνεται από πίνακα που υποβάλλεται κατά τον ίδιο τρόπο από τα οικεία Επιμελητήρια ή τις οικείες Επαγγελματικές Οργανώσεις. 10.Το Δ.Σ. βρίσκεται σε απαρτία εάν τα παρόντα μέλη, μεταξύ των οποίων απαραίτητα ο Πρόεδρος ή ο Προεδρεύων, είναι περισσότερα των απόντων. ΙΙ.Κατά τα λοιπά ισχύουν και εφαρμόζονται οι διατάξεις της διεπούσης τον Οργανισμό Νομοθεσίας. 